Komisjoni direktiiv 2003/83/EÜ,

24. september 2003,

millega kohandatakse tehnika arenguga liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III ja VI lisa

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud komisjoni direktiiviga 2003/80/EÜ, [2] eriti selle artikli 8 lõiget 2,

olles konsulteerinud kosmeetikatoodete ja tarbijatele mõeldud toiduks mittekasutatavate toodete teaduskomiteega (SCCNFP)

ning arvestades järgmist:

(1) Bensoüülperoksiid ja hüdrokinoonmetüüleeter (4-metoksüfenooli sünonüüm) on praegu loetletud II lisas, hüdrokinoon on juba hõlmatud III lisas sätestatud piirangute ja tingimustega. Kosmeetikatoodete ja tarbijatele mõeldud toiduks mittekasutatavate toodete teaduskomitee (edaspidi "SCCNFP") on jõudnud järeldusele, et väga väikese kokkupuute tõttu tarbijaga ei ole bensoüülperoksiidi, hüdrokinooni ja hüdrokinoonmetüüleetri kasutamine tehisküüntes ohtlik. Seetõttu tuleks II lisa viitenumbrit 178 ja III lisa 1. osa viitenumbrit 14 vastavalt muuta; II lisa viitenumber 382 tuleks välja jätta ning viitenumbrid 94 ja 95 lisada III lisa 1. osasse.

(2) SCCNFP arvamus on, et dialkanoolamiinide soolade toksikoloogiline toime, eelkõige nende valmidus nitrosoamiinide moodustamiseks, on sarnane dialkanoolamiinide vastavatele omadustele ning et dialküülamiinidel ja nende sooladel on väga sarnased omadused vastavate dialkanoolamiinide analoogide osas nitrosoamiinide moodustamisel. Terminid "dialkanoolamiinid" ja "dialküülamiinid" ning sünonüümid "teisesed alkanoolamiinid", "teisesed alküülamiinid" ja hilisemad on üheselt mõistetavamad. Seetõttu tuleks II lisa viitenumbrit 411 ja III lisa 1. osa viitenumbreid 60, 61 ja 62 vastavalt muuta.

(3) SCCNFP on jõudnud järeldusele, et ühendit 2,4-diamino-pürimidiin-3-oksiid (CAS-i nr 74638-76-9) võib kasutada ohutult kosmeetikatoodetes kontsentratsioonil kuni 1,5 %. Seetõttu tuleks 2,4-diamino-pürimidiin-3-oksiid viitenumbri 93 all lisada III lisa 1. osasse.

(4) SCCNFP on arvamusel, et 1,2-dibromo-2,4-ditsüanobutaani kasutus peaks piirduma mahaloputatavate toodetega, milles suurim lubatud piirmäär on 0,1 %. Seetõttu tuleks VI lisa 1. osa viitenumbrit 36 vastavalt muuta.

(5) Seetõttu tuleks direktiivi 76/768/EMÜ vastavalt muuta.

(6) Käesoleva määrusega ettenähtud meetmed on kooskõlas alalise biotsiidide komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/768/EMÜ II, III ja VI lisa muudetakse vastavalt käesoleva direktiivi lisale.

Artikkel 2

1. Liikmesriigid võtavad vajalikke meetmeid tagamaks, et alates 24. märtsist 2005 ei tooda ühenduse tootjate või ühenduses asuvate importijate poolt turule kosmeetikatooteid, mis ei vasta käesolevale direktiivile.

2. Liikmesriigid võtavad vajalikud meetmed, millega tagatakse, et lõikes 1 nimetatud tooteid ei müüda ega võõrandata lõpptarbijale pärast 24. septembrit 2005.

Artikkel 3

Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 24. septembriks 2004. Liikmesriigid teatavad neist viivitamata komisjonile.

Kui liikmesriigid need sätted vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 4

Käesolev direktiiv jõustub 20. päeval pärast selle avaldamist Euroopa Liidu Teatajas.

Artikkel 5

Käesolev direktiiv on adresseeritud liikmesriikidele.

Brüssel, 24. september 2003

Komisjoni nimel

komisjoni liige

Erkki Liikanen

[1] EÜT L 262, 27.9.1976, lk 169.

[2] EÜT L 224, 6.9.2003, lk 27.

--------------------------------------------------

LISA

Direktiivi nr 76/768/EMÜ II, III ja VI lisa muudetakse järgmiselt.

1. II lisa muudetakse järgmiselt:

a) viitenumber 178 asendatakse järgmisega:

"178. 4-bensoüüloksüfenool ja 4-etoksüfenool";

b) viitenumber 382 jäetakse välja;

c) viitenumber 411 asendatakse järgmisega:

"411. Teisesed alküül- ja alkanoolamiinid ning nende soolad".

2. III lisa 1. osa muudetakse järgmiselt:

a) viitenumber 14 asendatakse järgmisega:

"Viitenumber | Aine | PIIRANGUD | Märgistusele trükitavad kasutustingimused ja hoiatused |

Rakendus- ja/või kasutusala | Sisalduse piirmäär valmis kosmeetikatootes | Muud piirangud ja nõuded |

a | b | c | d | e | f |

14 | Hüdrokinoon | a)Oksüdeeriv värvaine, juuste värvimiseks: | 0,3 % | | a)1.Mitte kasutada ripsmete või kulmude värvimiseks |

1.Üldiseks kasutamiseks | | Silmi viivitamatult loputada, kui toode on nendega kokku puutunudSisaldab hüdrokinooni |

2.Kutsealaseks kasutamiseks | | 2.Üksnes kutsealaseks kasutamiseksSisaldab hüdrokinooniSilmi viivitamatult loputada, kui toode on nendega kokku puutunud |

b)tehisküüned | 0,02 % (kasutusvalmis segus) | Üksnes kutsealaseks kasutamiseks | b)Üksnes kutsealaseks kasutamiseksVältida kokkupuudet nahagaLugege hoolikalt kasutusjuhiseid |

b) viitenumbrid 60, 61 ja 62 asendatakse järgmisega: Viitenumber

"Aine | PIIRANGUD | Märgistusele trükitavad kasutustingimused ja hoiatused | |

Rakendus- ja/või kasutusala | Sisalduse piirmäär valmis kosmeetikatootes | Muud piirangud ja nõuded |

a | b | c | d | e | f |

60 | Rasvhappe dialküülamiidid ja dialkanoolamiidid | | Suurim teisese amiini sisaldus: 0,5 % | Mitte kasutada koos nitroseerivate ainetegaSuurim teisese amiini sisaldus: 5 % (tooraine puhul)Suurim nitrosoa miini sisaldus: 50 μg/kgHoida nitritivabas mahutis | |

61 | Monoalküülamiinid, monoalkanoolamiinid ja nende soolad | | Suurim teisese amiini sisaldus: 0,5 % | Mitte kasutada koos nitroseerivate ainetegaMinimaalne puhtuseaste: 99 %Suurim teisese amiini sisaldus: 0,5 % (tooraine puhul)Suurim nitrosoa miini sisaldus: 50 μg/kgHoida nitritivabas mahutis | |

62 | Trialküülamiinid, trialkanoolamiinid ja nende soolad | a)mittemahaloputatavatad tootedb)muud tooted | a)2,5 % | a) b) Mitte kasutada koos nitroseerivate ainetegaMinimaalne puhtuseaste: 99 %Suurim teisese amiini sisaldus: 0,5 % (tooraine puhul)Suurim nitrosoa miini sisaldus: 50 g/kgHoida nitritivabas mahutis" | |

c) lisatakse viitenumbrid 93, 94 ja 95: Viitenumber

"Aine | PIIRANGUD | Märgistusele trükitavad kasutustingimused ja hoiatused | |

Rakendus- ja/või kasutusala | Sisalduse piirmäär valmis kosmeetikatootes | Muud piirangud ja nõuded |

a | b | c | d | e | f |

93 | 2,4-diamino-pürimidiin-3-oksiid (CAS-i nr 74638-76-9) | Juuksehooldusvahendid | 1,5 % | | |

94 | Bensoüülperoksiid | Tehisküüned | 0,7 % (pärast segamist) | Üksnes kutsealaseks kasutamiseks | Üksnes kutsealaseks kasutamiseksVältida kokkupuudet nahagaLugege hoolikalt kasutusjuhiseid |

95 | Hüdrokinoonmetüüleeter | Tehisküüned | 0,02 % (kasutusvalmis segus) | Üksnes kutsealaseks kasutamiseks | Üksnes kutsealaseks kasutamiseksVältida kokkupuudet nahagaLugege hoolikalt kasutusjuhiseid" |

3. VI lisa 1. osas asendatakse viitenumber 36 järgmisega:

"Viitenumber | Aine | Sisalduse piirmäär | Muud piirangud ja nõuded | Märgistusele trükitavad kasutustingimused ja hoiatused |

a | b | c | d | e |

36 | 1,2-dibromo-2,4-ditsüanobutaan (metüüldibromoglutaronitriil) | 0,1 % | Ainult mahaloputatavad tooted" | |

--------------------------------------------------